**Πρόγραμμα δωρεάν οδοντιατρικής θεραπείας των μαθητών της Εης τάξης δημοτικού**

Αγαπητοί γονείς των παιδιών της Ε Τάξης των Δημοτικών Σχολείων

για την σχολική χρονιά 2023-24,

Απευθυνόμαστε σε εσάς για να σας ευχηθούμε καλή και παραγωγική νέα σχολική χρονιά. Οι Οδοντιατρικές Υπηρεσίες στα πλαίσια της συνεχούς προσπάθειάς τους για καταπολέμηση της τερηδόνας εφαρμόζουν τα τελευταία χρόνια πρόγραμμα συνεργασίας με τους ιδιώτες οδοντιάτρους για παροχή δωρεάν οδοντιατρικής φροντίδας σε παιδιά.

Σύμφωνα με το πρόγραμμα αυτό **όλα τα παιδιά της Εης τάξης των δημοτικών σχολείων (δημόσιων και ιδιωτικών),** των οποίων οι γονείς τους έχουν δώσει την έγγραφη συγκατάθεσή, θα εξεταστούν από κυβερνητικό οδοντίατρο στο χώρο του σχολείου κατά την περίοδο Σεπτέμβριος 2023- Ιανουάριος 2024.

Σε κάθε παιδί θα δοθεί ενημερωτικό έντυπο σχετικά με την κατάσταση του στόματός του. Αν στο έντυπο αυτό καταγράφεται ανάγκη οδοντιατρικής θεραπείας τότε έχετε την δυνατότητα να πάρετε το παιδί σας σε **οποιοδήποτε ιδιώτη οδοντίατρο της δικής σας επιλογής (ο οποίος συμπεριλαμβάνεται στον κατάλογο που έχει αναρτηθεί στην ιστοσελίδα των Οδοντιατρικών Υπηρεσιών)**  ο οποίος και **θα θεραπεύσει τα δόντια που σημείωσε ο κυβερνητικός οδοντίατρος στο έντυπο, χωρίς την καταβολή οποιουδήποτε χρηματικού ποσού εκ μέρους σας, στον ιδιώτη οδοντίατρο.**

Στον οδοντίατρο του ιδιωτικού τομέα θα καταβληθεί η αμοιβή για την θεραπεία του παιδιού σας από τις Οδοντιατρικές Υπηρεσίες με βάση προσυμφωνημένες τιμές στα πλαίσια της κοινωνικής προσφοράς των ιδιωτών οδοντιάτρων. **Κατάλογο των ιδιωτών οδοντιάτρων μπορείτε να βρείτε στην ιστοσελίδα των Οδοντιατρικών Υπηρεσιών www.moh.gov.cy/ds**

Οι οδοντιατρικές θεραπείες που διενεργούνται στα πλαίσια του πιο πάνω προγράμματος είναι εμφράξεις, εξαγωγές, ενδοδοντικές θεραπείες και οπισθοφατνιακές ακτινογραφίες.

Απευθύνουμε σε εσάς θερμή παράκληση και πρόσκληση όπως αξιοποιήσετε το πρόγραμμα προς όφελος της στοματικής υγείας των παιδιών σας. **Καταληκτική ημερομηνία για επίσκεψη στον οδοντίατρο της επιλογής σας η είναι η 30η Σεπτεμβρίου 2024**